CELEX: 62020CB0664
Language: hu
Date: 2022-03-03 00:00:00
Title: C-664/20. P. sz. ügy: A Bíróság (hatodik tanács) 2022. március 3-i végzése – Egységes Szanálási Testület (ESZT) kontra Portigon AG, Európai Bizottság (Fellebbezés – A Bíróság eljárási szabályzatának 182. cikke – Bankunió – Egységes Szanálási Mechanizmus (ESZM) – Egységes Szanálási Alap (ESZA) – A 2017. évi előzetes hozzájárulások kiszámítása – Az Egységes Szanálási Testület (ESZT) határozatának hitelesítése – Indokolási kötelezettség – Bizalmas adatok)

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/3
            
         
      A Bíróság (hatodik tanács) 2022. március 3-i végzése – Egységes Szanálási Testület (ESZT) kontra Portigon AG, Európai Bizottság
      (C-664/20. P. sz. ügy) (1)
      
      (Fellebbezés - A Bíróság eljárási szabályzatának 182. cikke - Bankunió - Egységes Szanálási Mechanizmus (ESZM) - Egységes Szanálási Alap (ESZA) - A 2017. évi előzetes hozzájárulások kiszámítása - Az Egységes Szanálási Testület (ESZT) határozatának hitelesítése - Indokolási kötelezettség - Bizalmas adatok)
      (2022/C 222/04)
      Az eljárás nyelve: német
      
         Felek
      
      
         Fellebbező: Egységes Szanálási Testület (ESZT) (képviselők kezdetben: P. A. Messina és J. Kerlin meghatalmazottak, segítőik: H.-G. Kamann és P. Gey Rechtsanwälte, valamint F. Louis avocat, később: K. Jakub meghatalmazott, segítői: H.–G. Kamann és P. Gey Rechtsanwälte, valamint F. Louis avocat)
      
         A másik fél az eljárásban: Portigon AG (képviselők: D. Bliesener, F. Geber és V. Jungkind Rechtsanwälte), Európai Bizottság (képviselők: D. Triantafyllou, A. Nijenhuis és A. Steiblytė meghatalmazottak)
      
         Rendelkező rész
      
      
                  1)
               
               
                  A Bíróság az Európai Unió Törvényszékének 2020. szeptember 23-i Portigon kontra ESZT ítéletét (T-420/17, nem tették közzé, EU:T:2020:438) hatályon kívül helyezi.
               
            
                  2)
               
               
                  A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11-i határozatát (SRB/ES/SRF/2017/05) a Portigon AG-t érintő részében megsemmisíti.
               
            
                  3)
               
               
                  A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11-i határozatának (SRB/ES/SRF/2017/05) a Portigon AG-t érintő részének joghatásait mindaddig fenntartja, amíg az Egységes Szanálási Testület új, ezen intézmény Egységes Szanálási Alaphoz való 2017. évi előzetes hozzájárulásának a megállapításáról szóló határozata a jelen végzés kézbesítésének napjától számított hat hónapot meg nem haladó észszerű határidőn belül hatályba nem lép.
               
            
                  4)
               
               
                  Az Egységes Szanálási Testület viseli mind az elsőfokú eljárással, mind a fellebbezési eljárással kapcsolatos saját költségein felül a Portigon AG elsőfokú eljárással kapcsolatos költségeit.
               
            
                  5)
               
               
                  A Portigon AG maga viseli a fellebbezési eljárással kapcsolatos saját költségeit.
               
            
                  6)
               
               
                  Már nem szükséges határozni a Spanyol Királyság annak engedélyezése iránti kérelméről, hogy az Egységes Szanálási Testület kérelmeinek támogatása végett beavatkozzon.
               
            
         (1)  HL C 44., 2021.2.8.